নাটকটির পরিচালক মামুন খান বলেন, সত্যি বলতে কি আমরা কোন কিছু হলেই সরকারকে দোষারোপ করে থাকি, আসলে সেটা কতটুকু সঠিক আমরা কখনো ভাবি না। আমাদেরও যে নাগরিক একটা দায়িত্ব রয়েছে সেটা নিয়ে কখনো চিন্তা করি না। আমরা নিজেরাই যেখানে-সেখানে ময়লা আবর্জনা ফেলি, আইন অমান্য করি আর সব বিষয়ে দোষ দিয়ে থাকি যে সরকার রাস্তাঘাট পরিস্কার করে না, এই দেশ ভালো না, এই দেশে থাকা যাবে না, ইত্যাদি, ইত্যাদি। অথচ আমার নিজের ময়লা যদি আমি নির্দিষ্ট স্থানে ফেলি, আমি নিজে যদি আইন অমান্য না করি তাহলেই কিন্তু সব ঠিক হয়ে যায়। এই জিনিসটাই ‘বুঝতে হবে’ নাটকটিতে তুলে ধরার চেষ্টা করেছি।